open-index/open-wikipedia-markdown huggingface dataset:
Smestad brannstasjon

**[[Smestad]] brannstasjon** (Stasjon 2) ligger i Dalsveien 1 og er en kombinert brann- og ambulansestasjon. Dette er en relativt ny stasjon som ble åpnet sommeren 2011, etter tidligere å ha ligget på Ullernchausséen 26 (Ring 3). 

Smestad brannstasjon er døgnbemannet med ett vaktlag bestående av 4-6 personer. Stasjonen disponerer mannskapsbil (21), tankbil (24), krokløftbil, ATV og Argo (amfibiebil som også kan brukes på jernbaneskinner). Stasjonen huser i tillegg til egne mannskaper og ambulansepersonell, etatens seksjon for service- og logistikk. Seksjonen har ansvar for vedlikehold og reparasjoner av kjøretøy og utstyr. Smestad kalles en bistasjon, dvs. en liten brannstasjon med lite mannskap og få biler, som dekker et stort område, og er avhengig av assistanse fra andre stasjoner ved brann. 

Smestad brannstasjon var tidligere hovedstasjon i Aker kommune, og ble en bistasjon i Oslo etter sammenslåingen i 1947.
Ugljan

**Ugljan** er en øy i Adriaterhavet ved kysten av Kroatia, nordvest for øya Pašman og sørøst for Rivanj og Sestrunj. Øyen har et areal på 50,21 kvadratkilometer, er 22 km lang og er opp til 3,8 km bred. Det bor 7&nbsp;583 mennesker på øyen. Mellom øyen og fastlandet ligger Zadarsundet. Ugljan er forbundet med øya Pašman av en bru over Ždrelacsundet. Kalkstein er den dominerende bergarten på øyen, som er dekket av krattskog, mens dolomittområdet er jordbruksland. Rundt øyen ligger de store vikene Muline i nordvest, Lamjana Vela og Lamjana Mala i sørøst. 

Ugljan er en av de tettest befolkede øyene i Kroatia. Alle landsbyene (Preko, Ugljan, Lukoran, Sutomišćica, Poljana, Kali, Ošljak og Kukljica) ligger langs den oppdyrkede østkysten av øya. Det blir stort sett dyrket oliven, fiken og vindruer. 

Dagens navn  på øyen ble først brukt i 1325, men det har vært bosetninger der siden neolittisk tid. Øyen var tett befolket alt i romertiden. På de nordvestlige delene av øyen ligger det store romerske ruiner av antikke bygninger.

## Se også
* Liste over kroatiske øyer

## Eksterne lenker
* 
*  croatia.hr
* ugljan.hr
* Kukljica
Planetarion

***Planetarion*** er et tikkbasert nettspill som spilles direkte fra en nettleser. Spillet foregår i verdensrommet. Hver spiller har én planet hver og kan inngå allianser og jobbe sammen med sin galakse for å oppnå størst mulig makt i spillet.

Planetarion var det aller første spillet av denne typen med romkrig som temaet på internett. I nyere tid har det kommet mange etterligninger som konkurrerer om brukerbasen.

Spillet er kun engelskspråklig, men det finnes mange norske spillere.

## Eksterne lenker
* Planetarion, selve nettspillet.
* Planetarion Portal, nettportalen til spillet; med rundenytt og forum.
Grorud brannstasjon

**Grorud brannstasjon** ligger på Rommen i Bydel Stovner. Adressen er Nedre Rommen 2. Den ble bygd i 1972 og tatt i operativ bruk i oktober 1973, da med både mannskapsbil og stigebil. 

Stasjonen, som er utført i betong, stål, aluminiumsplater og glass, er tegnet av arkitektene Odd Østbye, Tore Kleven og Øyvind Almaas. Den ble belønnet med Houens fonds diplom for god arkitektur i .   

Grorud brannstasjon ble etter hvert en bistasjon med bare 5 mann i vaktstyrken. Stasjonen har nå mannskapsbil, skogbrannbil, lett redningsbil og en pick-up. Grorud brannstasjon dekker bl. a. Grorud, Kalbakken, Veitvet, Ammerud, Ellingsrud, Furuset, Romsås, samt har ansvar ved trafikkulykker på de tre hovedveiene, E6, Østre Aker vei og Trondheimsveien. 
 
Stasjonens hovedoppgaver er brannslokking, skogbrannberedskap og trafikkulykker. 

Biler:
* 51 – Scania mannskapsbil med vinsj og godt utstyr for trafikkulykker
* 55 – Mercedes-Benz Unimog skogbrannbil 
* 57 – Mercedes Sprinter lett redningsbil
* 50 – Isuzu Pick-up med mobilt slukkeanlegg og bærbar pumpe 
* 5- – Argo terrengkjøretøy for skog samt mulighet for å kjøre på jernbaneskinner. Brukes ved uønskede hendelser i Romeriksporten.

## Referanser


## Eksterne lenker
* 
*
Synkronsvømming under Sommer-OL 1984

**Synkronsvømming under Sommer-OL 1984**. Synkronsvømming var med på det olympiske programmet for første gang under OL 1984 i Los Angeles. Det ble konkurrert om to olympiske titler, solo og duett; begge kun for damer. USA ble beste nasjon med to gullmedaljer. Norge var kvalifisert, men på grunn av tekniske uttakskrav deltok ingen norske utøvere.

## Medaljer

## Resultat
### Solo

### Duett
Greibanen

**Greibanen**, også kalt *Grei kunstgress*, er en fotballbane med kunstgressdekke og gummispon på Apalløkka i bydel Grorud, tett ved Lillomarka i Oslo. Banen er hjemmebane til 3.-divisjonslaget SF Grei. Det ligger en fotballhall på vestsiden av banen, og en ballbinge på en berghylle i fjellet.

Banen ligger øverst på Rødtvet og er delvis sprengt inn i fjellet nedenfor Vesletjern (Lillomarka). Apalløkka skole ligger like i nærheten av banen, og nytter denne i skolesammenheng. 

## Referanser
Lærdalsfjorden

**Lærdalsfjorden** er en fjordarm på sørsiden av Sognefjorden i Lærdal kommune. Den strekker seg 9 kilometer sørøstover til Lærdalsøyri. Fjordåpningen ligger mellom Sva i sør og Fodnes i nord. På sørsiden ligger fjellet Grånosi og på nordsiden fjellet Vetanosi. Lærdalselva munner ut i fjorden ved Lærdalsøyri.

## Referanser




## Eksterne lenker
*
Ikjefjorden

**Ikjefjorden** er en fjordarm på sørsiden av Sognefjorden i Høyanger kommune. Den strekker seg 4,5 kilometer sørover fra innløpet ved Fureneset i vest og Massnesberget i øst.

Ikjefjordbrua krysser fjorden som del av Fv8.

## Referanser
Internasjonalisering og lokalisering

**Internasjonalisering og lokalisering** omfatter prosessen for å tilpasse et produkt til et internasjonalt marked, blant annet ved å tilpasse det til lokale forhold i et gitt land eller språk. Prosessen omfatter tilpassing av tekster, sorteringsfølger, datoformat og så videre.

*Internasjonalisering* blir ofte omtalt som *I18N*, som er en vanlig forkortelse for det engelske ordet for internasjonalisering (*Internationalization*). Forkortelsen er strukturert etter ordet: den starter med «I» og fortsetter med «18», som er antall bokstaver som er fjernet, før den avsluttes med «N».

*Lokalisering* blir tilsvarende omtalt som *L10N*, hvor *L* står for lokalisering (*Localization*).
Ljudinovo

**Ljudinovo** (russisk: Людиново), er en by i Kaluga oblast i Russland. Den ligger ved bredden av Lompad-reservoaret, som er dannet av en demning i elva Nepolot, rundt 140&nbsp;km sørvest for Kaluga. Innbyggertall: 41&nbsp;400 (2005 est.), 41&nbsp;829 (folketelling 2002). 

Landsbyen Ljudinovo ble første gang nevnt i 1626. Den vokste senere til en industriby og fikk innvilget bystatus i 1938.

## Referanser


## Eksterne lenker
*
Mesjtsjovsk

**Mesjtsjovsk** (russisk: Мещо́вск), er en by i Kaluga oblast i Russland. Den ligger ved elva Tureja, rundt 85&nbsp;km sørvest for Kaluga. 

Den ble først nevnt i russiske krøniker i forbindelse med den mongolske invasjonen i 1238. Katarina den store ga stedet byrettigheter i 1776.

## Demografi
Befolkningsutvikling:
:

## Referanser


## Eksterne lenker
*
L’Astrée

***L’Astrée*** (*Astreas historie*) er en pastoral roman skrevet på vers av den franske forfatteren Honoré d'Urfé, og utgitt i løpet av årene 1607 og 1627. Her er handlingen lagt til et landskap utenfor Lyon der kjærlighetsparet må lide flere atskillelser, preget av Amors luner.

På slutten av 1500-tallet var ridderromanen en døende sjangre i Frankrike, og ble avviklet av en ny sjangre som ble kalt for «den sentimentale roman» preget av fredsommelig handling om forelskede menneskers elskov. Disse ble snart preget av den gamle tradisjonen innenfor hyrdediktningen, spesielt ved populariteten til blant annet forbildet *Diana* av den spanskskrivende portugiseren Jorge de Montemayor. Honoré d'Urfé hadde alt i 1584 skrevet *Sireine* og begynt på sine *Bergeries* (*Hyrdefortellinger*) en gang før 1593. Hans svenneprøve var *L’Astrée* som raskt ble en suksess først i Frankrike og deretter i resten av Europa.

Romanen, som er et høydepunkt blant renessansens hyrdediktning er stundom blitt kalt for «romanenes roman», blant annet ved å være den første betydningsfull franske roman, og blant på grunn av dens veldige dimensjoner: den består av tolv bøker i fem bind, 40 historier, og henholdsvis 5 399 sider (i den opprinnelige utgaven). De tre første delene ble utgitt i 1607, 1610 og 1619, og ved forfatterens død i 1625 ferdiggjorde hans sekretær Balthazar Baro den fjerde delen og skapte en fortsettelse i årene 1632–1633.

Romanen er preget av mange melankolske tårer og kvaler. Rammefortellingen er lagt til 400-tallet, men omgivelsene er forfatterens egne hjemtrakter i sørlige Frankrike langs elven Lignon. Handlingen, til tross for fortellingens mange sider, er meget spinkel rundt hyrden Céladon og hans kyske tilbedelse av hyrdinnen Astrea. De øvrige figurene er troverdige og ikke preget av mytologiske beskrivelser, men er heller et skrøpelige skalkeskjul for det franske aristokratiet, skjønt beskrevet i vage trekk. Hovedpersonene møter kjærligheten i alle dens avskygninger og dertil dens skinnsyke. Det er først og fremst kjærlighetens metafysikk som skildres i en form for forfinet intellektuell mystikk, men utmerker seg ved å være rimelig og hans språk er sober, utsøkt og elegant, et stiltrekk som fransk litteratur siden har vært preget av.

## Litteratur
* Aarset, Hans Erik: *Hyrden og fortelleren. En studie av den franske barokkromanen L'Astrée (1608–27) med utgangspunkt i narratologisk teori og metodikk*, doktoravhandling, Universitetet i Trondheim 1980 (*Utgått*; en kortversjon av de romantekniske kapitlene er å finne i «Archetextual palimpsests: Compositional structure and narrative self-awareness in L'Astrée and other French baroque novels» i *Contexts of Pre-Novel Narrative*, red. Roy Eriksen, Mouton / de Gruyter, Berlin-New York 1994.)

## Eksterne lenker
* Dossier sur l’Astrée
* Dossier sur les romans pastoraux
Sosenskij

**Sosenskij** (russisk: Сосенский) er en by i Kaluga oblast i Russland. Den ligger rundt 90&nbsp;km sørvest for Kaluga. Innbyggertall: 12&nbsp;300 (2006 est.), 12&nbsp;623 (folketelling 2002).

Bosetningen ble grunnlagt i 1952 under navnet *Sjepelevskij* (russisk: Шепелевский), men navnet ble senere endret til Sosenskij. Den fikk innvilget bystatus i 1991.

## Referanser


## Eksterne lenker
*
Spas-Demensk

**Spas-Demensk** (russisk: Спас-Деме́нск), er en by i Kaluga oblast i Russland. Den ligger ved elva Demena (ei sideelv til Ugra), rundt 150&nbsp;km vest for Kaluga. Innbyggertall: 5&nbsp;100 (2005 est.), 5&nbsp;296 (folketelling 2002). 

Spas-Demensk ble første gang nevnt i 1494 som bosetningen *Demensk* (russisk: Деме́нск). Den fikk sitt nåværende navn i 1855, og fikk innvilget bystatus i 1917.

## Referanser
Bryn brannstasjon

**Bryn brannstasjon** lå i Tvetenveien 18 på Bryn i Oslo. 
 Stasjonen er i dag nedlagt og mannskapene holder til i en midlertidig brannstasjon på Eikenga ved Økern i påvente av at en ny hovedbrannstasjon skal bygges på tomten der Bryn brannstasjon lå i Tvetenveien 18.

Den første Bryn brannstasjon lå på Fyrstikkfabrikken på Helsfyr. Denne hadde bemannet døgnvakt fra 1927. 

Dagens brannstasjon sto ferdig i 1940 som en 1-etasjers bygning, men ble påbygd med to etasjer og fikk sitt nåværende utseende fra 1. september 1966. 

Stasjonen har kompetanse på farlig gods. Den er bemannet med åtte personer og har tre biler tilgjengelig; en mannskapsbil, en røyk- og kjemikalierdykkerbil og en krokløftbil med tilhørende diverse lasteflak og containere. 

Stasjonen dekker et stort  geografisk område og har ofte mange utrykninger i løpet av et døgn. Bryn brannstasjon har ansvaret for bydelene Alna, Østensjø, Nordstrand og Søndre Nordstrand, de to siste sammen med Kastellet brannstasjon. I tillegg dekker de Grorud sammen med Sagene og Grorud brannstasjon. Bryn dekker også store deler av E6 og Ring 3 ved trafikkulykker da stasjonen ligger i umiddelbar nærhet til disse veiene sammen med redningsbilen fra Hovedbrannstasjonen. Det er alltid røykdykkerbilen som blir sendt først ved brannmelding i Kastellet eller Grorud distrikt da både Kastellet og Grorud brannstasjon har mannskapsbiler.

I en episode av NRKs dokumentarserie Faktor følger de et vaktlag på Bryn brannstasjon.

## Referanser
HTTP innholdsforhandling

**HTTP innholdsforhandling** er en prosess under HTTP‐standarden hvor nettleser og nettjener forhandler om hvilken utgave av en ressurs som er mest egnet for visning i nettleseren [eller annet visningsprogram].

I HTTP anmoder nettleseren en ressurs fra nettjeneren, som igjen serverer denne til nettleseren. Sammen med anmodningen hvor ressursen er spesifisert som en URI, sender nettleseren flere hoder med informasjon om optimal visning. Denne informasjonen inneholder tekniske data om hvilke tegnkodinger, komprimeringer, og språk som nettleseren/brukeren kan forstå. Nettjeneren kan så velge å bruke denne informasjonen for å sømløst forhandle med nettleseren om å velge best egnet versjon av den anmodede ressursen.

Denne prosessen er hyppig brukt på Internett for å avgjøre hvilket språk brukeren kan forstå eller foretrekker. Den er også brukt for å velge ut for eksempel digitalt bildeformat.

Prosessen kan *ikke* brukes til å avgjøre hvor i verden brukeren befinner seg. Den er sådan ikke en fullgod lokaliseringsmetode (det å tilpasse til lokale forhold) (*[[L10N]]*), men kan i kombinasjon med andre prosesser brukes for å oppnå internasjonalisering (I18N).
Sukhinitsji

**Sukhinitsji** (russisk: Сухи́ничи), er en by i Kaluga oblast i Russland. Byen ligger ved elva Bryn (ei sideelv til Zjizdra), rundt 75&nbsp;km sørvest for Kaluga. Innbyggertall: 16&nbsp;387 (folketelling 2002), 17&nbsp;762 (folketelling 1989). 

Bosetningen ble grunnlagt som en landsby i første halvdel av 1700-tallet. Den fikk innvilget bystatus i 1840. Den har hovedsakelig vokst i takt med utviklingen av jernbanen.

## Naturgitte forhold
### Klima



## Referanser


## Eksterne lenker
*
Jukhnov

**Jukhnov** (russisk: Ю́хнов), er en by i Kaluga oblast i Russland. Den ligger på høyre bredd av elva Ugra (ei sideelv til Oka), rundt 70&nbsp;km nordvest for Kaluga.

Bosetningen ble første gang nevnt i 1410. Bystatus ble innvilget i 1777.

## Demografi
Befolkningsutvikling:
:

## Referanser


## Eksterne lenker
*
Frøya Næringspark

**Frøya Næringspark AS** er en bedrift som ble stiftet 9. desember 2003 for å overta de gamle fabrikklokalene til Marine Harvest Norway på Nesset på Frøya i Trøndelag.

Anlegget ble kjøpt av tre tidligere ansatte, Nils Gunnar Larsen, som er daglig leder, Kolbjørn Jektvik og Olaf Reppe. Målet var å dra i gang ulike aktiviteter knyttet til næringsaktiviteter. De tidligere fabrikklokalene er i dag i stor grad utleid til næringer knyttet til oppdrettsvirksomheten som drives i kommunen, samt tilstøtende næringer.

Blant virksomheter som driver fra lokalene er Su San Norway AS, der Lee Chul-ho har engasjert seg i arbeidet med å utnytte Lite utnyttede ressurser (LUR), som blant annet kongsnegler.

## Eksterne lenker
* Frøya Næringspark
Cassandra Wilson

**Cassandra Wilson** (født 1955) er en amerikansk sanger, jazzmusiker, låtskriver og musikkprodusent. Hun har en personlig sangstil som bryter med mange konvensjoner både når det gjelder sjanger, kombinasjoner av de forskjellige instrumentene og når det gjelder repertoar. Wilson har vunnet to Grammy-priser, i 1996 vant hun *Best Jazz Vocal Performance* for albumet *New Moon Daughter*  og i 2009 *Best Jazz Vocal Album* for albumet *Loverly*.

Hun begynte å spille piano i en alder av seks og gitar da hun var tolv år gammel. 

Hun har utgitt flere album, blant annet:
* *Blue skies* (1988)
* *New moon daughter* (1996)
* *Rendezvous* (1997)

## Referanser


## Eksterne lenker
* 
* 
* 
* 
* Artistprofil, bluenote.com
* Laura Jamison: ''POP/JAZZ; One Woman Takes on the Music of Miles'', nytimes.com 30. november 1997
* ''Biographie Cassandra Wilson'', laut.de
* ''Cassandra Wilson - Im Bauch Amerikas'', concerto.at
Reven og jenta

***Reven og jenta*** (fransk: *Le Renard et l'Enfant*) er en fransk barnefilm fra 2007 regissert av Luc Jacquet, som blant annet er kjent for *[[Pingvinenes marsj]]*. Filmen har fortellerstemme. På den norske versjonen tilhører den Ane Dahl Torp.

## Handling
Filmen handler om 10 år gamle Lila, som bor i en fransk landsby. En dag hun sykler ved skogen får hun øye på en rødrev. Som rever flest er den menneskesky, men Lila blir besatt av å bli venn med dyret. Prosessen blir lang og farlig, men etter hvert får reven tillit til jenta.

## Om filmen
Filmen fikk blandet mottakelse av anmelderne og har fått 48 % på Rotten Tomatoes. *[[VG]]* gav den terningkast fem, *[[Bergens Tidende]], [[Dagsavisen]]* og *[[Side2]]* fire, *[[Dagbladet]]* tre og *[[Aftenposten]]* to.

Filmen ble sett av 24 000 på norske kinoer og på 81.-plass over de mest besøkte filmene som gikk på norske kinoer i 2008.

## Referanser


## Eksterne lenker
*
Night of the Living Dead (1990)

***Night of the Living Dead*** er en remake fra George A. Romero sin klassiker fra 1968 *[[Night of the Living Dead]]*.

## Handlingsreferat
Søsknene Barbara og Johnny besøker graven til moren deres ved en avsidesliggende kirkegård i Pennsylvania. Johnny skremmer Barbara kontinuerlig med skumle historier om zombier, og håner det faktum at moren deres kan være en av dem. Ved kirkegården legger de merke til en gammel mann med et bitt i pannen som beveger rundt dem. Senere blir Johnny og Barbara angrepet av en zombie som broren hennes forsøker å bekjempe. Men Johnny blir drept når han faller og slår hodet mot en gravstein. Barbara flykter fra kirkegården, og oppdager noe som ser ut til å være et forlatt våningshus. Hun søker ly der inne, men oppdager flere andre zombier. Rett etter ankommer en mann som kaller seg Ben, og de begynner å sperre dører og vinduer mot inntrengere.

De oppdager andre overlevende som gjemmer seg i kjelleren av bygningen: Harry Cooper, en egoistisk og kranglete mann, og hans kone Helen. Deres datter Sarah, som ble bitt av en zombie og som har blitt alvorlig syk. Samt to tenåringer. Tom Bitner og Judy Rose Larson. Gruppen krangler om hva de burde gjøre videre. Harry mener at alle burde trekke seg tilbake til kjelleren, sperre døren, og så vente på at myndighetene kommer og tar kontroll over alle zombiene. Ben argumenterer for at kjelleren er en "dødsfelle" og at de burde befeste hele huset, som i det minste har alternative rømningsveier. Barbara foreslår at de burde forlate huset til fots, etter at hun har lagt merke til zombienes begrensede mobilitet.
 
Men flere og flere zombier begynner å bevege seg mot eiendommen. Men uten at de andre overlevende vet om det, har Sarah også bukket under for bittet på armen, og forvandlet seg til en zombie. Hun angriper og biter sin opprørte mor, som ikke forsvarer seg. Når Sarah kommer ovenpå utløser hun en skuddveksling mellom faren sin, som forsøker å beskytte henne, og Ben og Barbara, som forsøker å beskytte seg selv. I tillegg befinner det seg flere andre innbyggere i området, ledet av sheriff McClelland som også forsøker å beskytte seg mot angrep fra zombier.

## Skuespillere
* Tony Todd som Ben.
* Patricia Tallman som Barbara.
* Tom Towles som Harry Cooper.
* McKee Anderson som Helen Cooper.
* William Butler som Tom Bitner.
* Katie Finneran som Judy Rose Larson.
* Bill Moseley som Johnny.
* Heather Mazur som Sarah Cooper.
* Russell Streiner som Sheriff McClelland.

## Referanser


## Eksterne lenker
*
IJ

**IJ** kan vise til:

## Geografi
* Ij (Iran) – en by i Fars-provinsen i Iran
* Ij (Semnan) – en landsby i Semnan-provinsen i Iran
* Ĳ (Amsterdam) – en innsjø nær Amsterdam i Nederland
* İj – transkripsjon av det tatariske navnet (Иж) på elva Izj i Udmurtia og Tatarstan i Russland

## Annet
* IJ (bokstav) – en digraf mye brukt i nederlandsk
* IJ – forkortelse for Institutt for journalistikk
* IJ – IATA-kode for Great Wall Airlines
Zjizdra (by)

**Zjizdra** (russisk: Жи́здра), er en by i Kaluga oblast i Russland. Den ligger ved elva Zjizdra, rundt 180&nbsp;km sørvest for Kaluga. Innbyggertall: 5&nbsp;719 (folketelling 2002).

Byrettigheter ble innvilget i 1777.

## Referanser


## Eksterne lenker
*
Nesset (andre betydninger)

**Nesset** kan vise til

* Kommunen Nesset i Møre og Romsdal fylke
* Stedet Nesset i Frøya kommune i Trøndelag fylke
* Personen Arnfinn Nesset
* Personen Kåre Nesset
Day of the Dead (2008)

***Day of the Dead*** er en remake av George A. Romero sin zombiefilm fra 1980-tallet. Filmen skulle egentlig bli vist på kino, men i stedet ble den gitt ut rett på DVD.

## Handlingsreferat
I mai 2008, i Leadville, Colorado, har Trevor og kjæresten hans, Nina, et romantisk møte i en forlatt bygning. Når de kommer tilbake til sine respektive foreldres hjem, ser de en militær vei-sperring. En mann krever medisinsk behandling for barnet sitt, og avslører at det har skjedd et Zombie-utbrudd. Tenåringene møter kaptein Rhodes og korporal Sarah Cross, søsteren til Trevor. Like etter dukker de menige soldatene Bud Crain og Salazar opp. Bud blir raskt forelsket i Sarah, og de besøker Sarahs syke mor. Sarah besøker også Trevors venn, Kyle, når hun får vite at symptomene hans ligner de på moren hennes.

Når Bud og Sarah kommer hjem til Kyle, ser de foreldrene hans døde og Kyle er vekk. Nina og Trevor går til nærmeste sykehus. Sarah med Dr. Logan, men de smittede blir katatoniske i venterommet. Bud varsler Sarah når alle smittede plutselig blir levende igjen og forvandlet. Alle sammen blir til zombie med overmenneskelig styrke som lar dem løpe, hoppe lange avstander og krype langs i taket. Nina og Trevor søker tilflukt ved en radio-stasjonen. Kaptein Rhodes kjemper mot zombiene før han omkommer. Rhodes forvandler seg også, og følger etter dem.

De forsøker å drepe zombiene ved å skyte dem i hodet, eller sette dem i brann. Sarah og Salazar hører Trevor som forsøker å få tak i hjelp over radio og går til radio-stasjonen for å redde dem. Underveis krasjer Sarah i sin zombie-infiserte mor og dreper henne, før hun redder Trevor og Nina fra radio-stasjonen. Trevor, Nina og Sarah bestemmer seg for å lokke til seg zombiene med en gigantisk flammekaster.

## Skuespillere
* Mena Suvari som Sarah
* Nick Cannon som Salazar
* Michael Welch som Trevor
* AnnaLynne McCord som Nina
* Stark Sands som Bud/Bub Crain
* Matt Rippy som Dr. Logan
* Ian McNeice som D.J. Paul
* Christa Campbell som Mrs. Leitner
* Ving Rhames som kaptein Rhodes.

## Eksterne lenker
*
Wanda Wasilewska

**Wanda Wasilewska** (født 21. januar 1905 i Kraków, død 29. juli 1964 i Kyiv) var en polsk forfatter. Hun jobbet som forfatter i Polen, men i 1939 flyttet hun til Sovjetunionen, der bodde hun helt fram til sin død. 

Hun ble internasjonalt anerkjent med romanen *Regnbuen*, som kom ut i 1943. Den norske oversettelsen kom ut i 1945. Boken skildrer Tysklands okkupasjon av Ukraina. 

Hun utga også en bok som heter *Bare kjærlighet*. Den kom ut i 1944 og handler om en mann som ble invalid av krigen, og om hvordan han ble tatt imot da han kom hjem igjen. Den norske oversettelsen av boken kom ut i 1947.

## Referanser


## Eksterne lenker
* 
*
Aviskatalogen

**Aviskatalogen** er en katalog med oversikt over opplagstall for alle norske aviser som tilsluttet Mediebedriftenes Landsforening. Katalogen kom ut første gang i 1943, og har siden 2001 også eksistert på Internett.

Katalogen inneholder avisenes annonsepriser, adresser, kontaktpersoner, teknisk spesifikasjon og opplagstall for ulike geografiske områder.

## Eksterne lenker
*
Rio-gruppen

**Rio-gruppen** er en internasjonal organisasjon av latinamerikanske stater. Den ble etablert i 1986 under den kalde krigen som et alternativ til Organisasjonen av amerikanske stater, som var dominert av USA. Rio-gruppen har verken sekretariat eller annet permanent organisasjonsapparat, og driver sin virksomhet i form av årlige toppmøter mellom statslederne i medlemslandene.

Nåværende medlemssland i alfabetisk rekkefølge:

## Se også
*Søramerikanske nasjonenes forbund

## Eksterne lenker
* Explanation of the Rio Group from the Brazilian government.
* Pro-tempore secretariat hosted by Chile from 2001
Nordkapp (avis)

***Nordkapp*** var en avis som ble utgitt i Hammerfest i Finnmark. *Nordkapp* var et organ for partiet Venstre. Avisen kom ut første gang i 1884 og ble stanset av okkupasjonsmyndighetene i 1942. Avisdriften kom i gang igjen i 1949 og opphørte for godt i 1954.

## Referanser


## Se også
* Aviser i Finnmark
Rafael Correa

**Rafael Vicente Correa Delgado** (født 1963) er en politiker som tidligere var president i Ecuador fra 2007 til 2017. I 2006 stiftet han venstresidepartiet Alianza PAIS. Han har kalt seg selv «en sosialist av det 21. århundre».

## Liv og virke
### Bakgrunn
Correa studerte først økonomi ved det katolske universitet i Guayaquil og tok slutteksamen i 1987. Under studiet var han aktiv i studentpolitikken, og arbeidet i ett år som frivillig ved en misjons- og sosialstasjon drevet av salesianerne i provinsen Cotopaxi, der han også tilegnet seg grunnleggende språkkunnskap innen kichwa. Han tok deretter masterstudier ved Université catholique de Louvain i Louvain-la-Neuve (avsluttet 1991) og ved University of Illinois at Urbana-Champaign (avsluttet 1999). I oktober 2001 ble han promovert til doktorgraden ved University of Illinois. Samtidig og innimellom var han også dosent ved Universitetet i Guayaquil, Universitetet San Francisco i Quito og University of Illinois. Etter å ha tatt phd-graden (PhD) underviste han ved en rekke universiteter i Ecuador og var frem til 2005 professor og direktør for det økonomifakultetet ved Universidad San Francisco. Han var også rådgiver for forskjellige økonomiske prosjekter for blant annet visepresident Alfredo Palacio.

Correa giftet seg med en belgisk kvinne, de har tre barn (2016).

### President
I første runde av presidentvalget 15. oktober 2006 kom han på andreplass med 22,84% av stemmene, bak Álvaro Noboa som fikk 26,83%. I andre runde, 26. november 2006, fikk han 56,67% av stemmene, og ble valgt til landets president. Han tok over 15. januar 2007.

## Referanser


## Eksterne lenker
*
Karamell (film)

**Karamell** (arabisk:سكر بنات ***Sukkar banat***) er en libanesisk film om livet til fire kvinner i Beirut.

## Handling
*Karamell* handler om fire libanesiske kvinner som driver en skjønnhetssalong i Beirut. Alle har de sine ulike drømmer og små hemmeligheter. Fjernt fra krigen presenteres vi for et multikulturelt mikrokosmos der folk lever sammen, ikke nødvendigvis i et fredelig, men i hvert fall i et fargerikt og levende fellesskap.

## Skuespillere
* Nadine Labaki, som Layale
* Yasmine Al Masri, som Nisrine
* Joanna Moukarzel, som Rima
* Gisele Aouad, som Jamale Tarabay
* Adel Karam, som Youssef

## Produksjon
Filmingen av *Karamell* sluttet bare 9 dager før den israelske krigen mot Libanon i juli 2006, og ble sluttet nøyaktig et år etter at kampene begynte på filmfestivalen i Cannes. En gammel klesbutikk i Gemmayze-distriktet i Beirut ble gjort om til en hårsalong der filmingen skjedde. Caroline Labaki, Nadines søster, var en av de som var ansvarlig for kostymene i filmen. Musikken i filmen ble lagd av Khaled Mouzanar. Like etter filmen ble sluppet, giftet Labaki med han.

## Priser og nominasjoner
Filmen var Libanons offisielle innslag til Oscar for beste utenlandske film for 2007.

### Priser
* *Directors' Fortnight selection* 2007 
* San Sebastian Film Festival *Ungdomsprisen*  2007.
* San Sebastian Film Festival*TCM Audience Award* 2007.
* San Sebastian Film Festival*Sebastiane Award* 2007.
* *Abu Dhabi Black Pearl for Best Actress* for Nadine Labaki, Yasmine Al Masri, Joanna Moukarzel, Gisele Aouad, Siham Haddad and Asiza Semaan  during the Middle east International film festival 2007.
* *Variety Middle East Filmmaker of the Year* for Nadine Labaki during the Middle East International film festival 2007.
* Sølvspeilet ved Film fra sør 2007.

### Nominasjoner
* *Best Feature film* i Asia Pacific Screen Awards 2007.
* *Achievement in Directing* for Nadine Labaki in Asia Pacific Screen Awards 2007.
* *Performance by an actress* for Nadine Labaki, Yasmine Al Masri, Joanna Moukarzel, Gisele Aouad, Siham Haddad & Asiza Semaan in Asia Pacific Screen Awards 2007.

## Referanser


## Eksterne lenker
* 
*
Aviser i Finnmark

**Aviser i Finnmark** er en oversikt over tidligere og nåværende aviser i Finnmark fylke.

## Nåværende
Aviser som gis ut i dag, samt disses forgjengere. Nåværende titler er uthevet.

* ***[[Altaposten]]*** (1969 – )
* *[[Áššu]]* (1993 – 2008) →***[[Ávvir]]*** (2008 – )
* *[[Finnmarken (avis)|Finmarken]]* (1889 – 1944) →*[[Finnmark Folkeblad]]* (1942 – 1944) →***[[Finnmarken (avis)|Finnmarken]]*** (1946 – )
* ***[[Finnmarksposten]]*** (1886 – )
* *[[Folkets Frihet]]* (1918–1942) →*[[Kirkenes (avis)|Kirkenes]]* (1943–1944) →*[[Finnmark Folkeblad]]* (1942 – 1944) →***[[Finnmarken (avis)|Finnmarken]]*** (1946 – )
***[[Kronstadposten]]** (2010-)
* *[[Min Áigi]]* (1993 – 2008) →***[[Ávvir]]*** (2008 – )
* '''Ruijan Kaiku''' (1995 – )
* ***[[Ságat]]*** (1956 -)
* ***[[Sør-Varanger Avis]]*** (1949 – )
* *[[Vadsø Arbeiderblad]]* (1934 -) →***[[Finnmarken (avis)|Finnmarken]]*** (1946 – )
* *[[Vestfinmarken]]* (1914 – 1942, 1949 – 1958) →***[[Finnmarksposten]]*** (1886 – )
* *[[Vest-Finmarkens social-demokrat]]* (1913 – 1923) →*[[Vest-Finnmarks arbeiderblad]]* (1923 – 1940) →*[[Vestfinnmark Folkeblad]]* (1940 – 1941)  →*[[Finnmark Folkeblad]]* (1942 – 1944) →*[[Vestfinnmark Arbeiderblad]]* (1945 – 1960) →***[[Finnmark Dagblad]]*** (1960 – )
* ***[[Østhavet (avis)|Østhavet]]*** (1995 – )

## Nedlagte aviser
* *[[Finmarks amtstidende]]* (1871 – 1944)
* *[[Finnmarkingen]]* (1875)
* *[[Finnmark Fremtid]]* (1924 – 1940)
* *[[Finnmark Tidende]]* (1947 – 1966)
* *[[Folkerøsten]]* (1929)
* *[[Nordkapp (avis)|Nordkapp]]* (1884 – 1953)
* *[[Varangeren]]* (2007 – 2012)
* *[[Vardø Framtid]]* (1949 – 1951)
* *[[Vardøposten]]* (1883 – 1921)
* *[[Østfinmarkens folkeblad]]* (1912 – 1921)
* *[[Øst-Finnmark (avis)|Øst-Finnmark]]* (1947 – 1951)

## Referanser


## Se også
* Aviser i Norge
Return of the Living Dead (bok)

***Return of the Living Dead*** er en roman av John A. Russo. Filmen skulle egentlig være en direkte etterfølger av Night of the Living Dead som han hjalp til med og lage. Filmen er satt 20 år etter at de levende døde våknet opp fra graven og drepte de levende, alt er helt normalt helt til en buss krasjer og de døde våkner opp igjen. Boken ble gjort om til film i 1985 og blir sett av mange som en kultfilm og den eneste bra filmen i **Russo's The Living Dead** serien.

## Handling
Den 3. juli 1984, ved et medisinsk forsyningslager, prøver formann Frank å imponere sin nye medarbeider Freddy ved å vise ham militære tønner som inneholder en giftig gass kalt Trioxin. Disse tønnene havnet i kjelleren på grunn av en leveringsfeil flere år tidligere. Men når han slår på siden av en tønne for å bevise at den er sikker, slipper Frank ved et uhell ut den giftige gassen. Dette smelter tilsynelatende kadaveret i tønnen, og gjenoppliver et annet kadaver som var lagret i et skap. Sammen med sjefen deres Burt forsøker de tre å drepe det gjenopplivede liket og deretter partere kroppen. De oppdager imidlertid at hver del av zombiens kropp kan overleve uavhengig av hverandre. Burt prøver å ødelegge zombien ved en kremasjon, men dette fører til at den dødelige gassen forurenser luften, og skaper en giftig nedbør som gjenoppliver flere lik på den nærliggende kirkegården.

I mellomtiden kommer Freddys kjæreste Tina og vennene hans Spider, Trash, Chuck, Casey, Scuz og Suicide også til kirkegården for å vente på at Freddy skal gjøre seg ferdig med arbeidet sitt. Men Tina vandrer inn på lageret i kjelleren, hvor hun oppdager det gjenopplivede - men fryktelig vansirede - kadaveret fra tønnen. Resten av gjengen klarer å redde henne, selv om Suicide blir drept. På kirkegården blir de angrepet av flere zombier. De oppdager også at Frank og Freddy har blitt syke på grunn av eksponeringen av denne gassen. De får tak i en ambulanse, men ambulanse-arbeiderne sier at testene deres indikerer at de to mennene ikke lenger er i live - selv om de fremdeles er ved bevissthet. Burt og Ernie barrikaderer seg ved likhuset, men Scuz blir snart drept.

Zombiene spiser opp ambulanse-personellet og politi som også har dukket opp. Vennene oppdager at de gjenopplivede likene kan føle at de råtner, og å spise de levendes hjerner hjelper dem å lindre smertene ved å være død. Burt bestemmer seg for å ringe nummeret som står på militær-tønnene, og kommer i kontakt med oberst Glover. Men når han får høre at zombiene har tatt over området, gir Glover ordre om å ødelegge hele byen med artilleri om morgenen den 4. juli. Men dette angrepet dreper også Burt, og de andre overlevende fra byen. I kjølvannet av angrepet blir oberst Glover hørt fortelle sjefen sin at alt gikk som planlagt. Bare et lite område skal ha blitt ødelagt, og antall tap var begrenset. Men samtidig som han snakker, faller det giftige regnet igjen. Zombier blir hørt skrike i gravene deres, noe som indikerer at en ny invasjon er i ferd med å begynne igjen.
Varese

:*For komponisten, se [[Edgard Varèse]]*

**Varese** er hovedstaden i Provinsen Varese i regionen Lombardia i Italia. Byen ligger 55 km nord for Milano, som er regionhovedstad. Milanos flyplass,  Malpensa lufthavn, ligger i Varese. 

Den er kjent for Villa Recalcati, Villa Toeplitz, Ville Ponti, Masnago Castle og Sacro Monte di Varese, et sted for pilegrimsreiser. Sacro Monte di Varese er på UNESCO sin verdensarvliste. 

Under Den andre italienske frigjøringskrig ble det utkjempet et større slag om byen 26. mai 1859. 

Varese har flere ganger vært mål for en etappe i løpet Giro d'Italia. Varese avholdt VM i sykling i 2008.

## Sport

* EM i curling 1979
* EM i roing 2012
* EM i roing 2021
* Junior-VM i ishockey 1984
* Tre Valli Varesine 2023
* VM i banesykling 1971
* VM i landeveissykling 1951
* VM i landeveissykling 2008

## Referanser


## Eksterne lenker
* 
* Google Maps
* JRC Ispra
Vinterhagen

**Vinterhagen** var et new wave/indie-band fra Tromsø. Bandet var knyttet til Brygga/Ungdommens hus. Bandet ble startet av Bror Olsen, Gisle Mathisen, Johnny Hansen og Geir Strand. Karrieren kulminerte med spilling på lørdagskveld i beste sendetid på NRK programmet *Lørdan*. Geir Strand hadde tidligere spilt i punkbandene Søt Hævn og Karlsøy Prestegaard og spilte en kort periode trommer i blitzbandet Kafka Prosess.

## Medlemmer
*Bror Olsen – gitar/vokalist
*Geir Strand – trommer
*Gisle Mathisen – bass/vokalist
*Johnny Hansen – (gitar)
*Gunnar Hageberg – (Trekkspill)
*Estor Jensen -(gitar)
*Lars Myklebust – (trommer)

## Diskografi
*Isdans/Navn 7"-vinyl (Vinterhagen Productions, 1982)
*En avtale/Vår uvirkelighet 12"-vinyl (Vinterhagen produksjoner, 1988)
*Nærmere kommer du ikke/Delt CDS (1994)

## Eksterne lenker
*
Cakewalk

**Cakewalk** er en dans som oppsto i sydstatene i USA rundt 1850, opprinnelig med betegnelsen *Chalkline-walk*. Den regnes som forløperen for ragtime. Cakewalken ble brukt i minstrelshowene, og er det første eksemplet på synkopert musikk som ble godtatt og likt av hvite mennesker.

En cakewalk er av form en marsj med musikk i 2/4 takt som ligner en habanera. Cakewalken spilles av et janitsjarkorps med slagverk, treblåsere og messinginstrumenter. 

Lederen for det mest kjente cakewalkkorpset var John Philip Sousa (1854–1932) Sousa turnerte med sitt berømte krops i både USA og Europa, og musikken hans nådde ut til alle med noter som bli laget for selvspillende pianoer og på fonograf. Den mest kjente cakewalken er kanskje *Stars and Stripes Forever* (1896).

Cakewalk ble populært, og siden pianoet var et instrument mange hadde tilgjengelig på dette tidspunktet spiltes Cakewalken med et stødig marjs-komp. I venstre hånd, og med en synkopert melodi i høyre hånd, denne teknikken ble hentet fra måten å spille banjo på.

Den impresjonistiske komponisten Claude Debussy ble inspirert av denne spillemåten, og har selv skrevet Golliwog's cakewalk.

## Eksempler (utvalg)
* «Stars and Stripes Forever» (1896) av John Philip Sousa
* «At A Georgia Camp Meeting» (1897) av Kerry Mills
* «Smokey Mokes» (1899) av Abe Holzmann
* «Swipesy Cakewalk» (1900) av Scott Joplin
* «The Entertainer» (1902) av Scott Joplin
* «Something Doing» (1903) av Scott Joplin og Scott Hayden
* «Le Piccadilly» (1904) av Erik Satie

## Eksterne lenker
* 
* Artikkel om cakewalk hos basinstreet.com
Łańcut

**Łańcut** (tysk *Landshut*) er en by og gmina i det subkarpatiske voivodskap i Polen, 16 km øst for Rzeszów. Den hadde i 2004 om lag 18 000 innbyggere. Byen er kjent for en av Polens vakreste magnatresidenser, Łańcut-slottet.

## Historie
Łańcut skal ha fått sine byrettigheter tildelt av Kasimir III den store i 1349, skjønt ingen dokumentasjon som kunne støtte dette er bevart. Byen tilhørte henholdsvis de polske aristokratifamiliene Pilecki, Stadnicki, Lubomirski og Potocki. I 1772, etter Polens første deling, ble den del av Habsburgmonarkiet frem til 1918, da den ble innlemmet i det selvstendige Polen.

## Vennskapsby
*  Tavira, Portugal

## Referanser


## Eksterne lenker
*
Saksofonkvartett

En **saksofonkvartett** er enten et **kammermusikkensemble** som består av fire saksofoner, som regel en sopransaksofon, en altsaksofon, en tenorsaksofon og en barytonsaksofon; eller ett **musikkstykke** som er skrevet for et slikt ensemble.

Saksofonkvartetten er bygd opp på nesten samme måte som et firstemt kor. Altså en sopranstemme, en altstemme, en tenorstemme og en barytonstemme (i kor er det ofte en basstemme i stedet). Kvartetten kan også minne litt om en strykekvartett. En del av saksofonkvartett-musikken er traskriberte strykekvartetter, i alle fall på lavere nivå.

Kjente kvartetter er Rashèr-kvartetten, Mule-kvartetten og i Norge, Concentus. I Norge har man egentlig flere unge saksofonkvartetter enn profesjonelle. De mest kjente stykkene som er skrevet for saksofonkvartett er Premier Quatour, op. 57 av Jean-Baptiste Singelèe, Quatour av Alexander Glazunov og kanskje Quatour/Concertino av Pierre-Max Dubois. 

## Instrumentene i kvartetten
### Sopransaksofon
Sopranen er en av de minste instrumentene i saksofonfamilien. Den er stemt i B(samme som trompeter og klarinetter) og ligger en oktav lysere enn en tenorsaksofon, spiller i G-nøkkel. Det finnes både bøyde og rette modeller, men i kvartett er de rette mest vanlig. Dette er pga. at disse ofte har en annerledes klang og er lettere å intonere/stemme. Sopranen spiller den lyseste stemmen i kvartetten og har ofte mest melodi. Toneomfanget (i B) er fra lille B (under notesystemet) til trestrøken F#, men kan også spille ennå lysere. Sopranen er ikke det minste instrumentet i saksofonfamilien, det lages også Sopraninosaksofoner.

### Altsaksofon
Alten sammen med tenoren den mest kjente og brukte saksofonen. Nesten alle solokonserter o.l. er skrevet for altsaksofon. Alten er stemt i Eb/Ess og ligger altså en kvart dypere enn sopranen og en oktav lysere enn barytonen, spiller også i G-nøkkel. Alten spiller den nest lyseste stemmen i en kvartett. Har samme toneomfang som sopranen.
 
### Tenorsaksofon
Tenoren er en av de mest kjente saksofonene, spesielt fra jazz og blues. Stemt i B, men en oktav dypere enn sopranen. Spiller også i G-nøkkel. Tenoren spiller den nest dypeste stemmen i kvartetten. Toneomfanget er det samme som alten og sopranen.

### Barytonsaksofon
Barytonen er selve bassen i saksofonkvartetten. Den er også den største av de fire. Stemt i Eb/Ess og klinger en oktav dypere enn alten, spiller også i G-nøkkel. Toneomfanget er fra lille A til trestrøken F#, men man pleier ikke gå spille lenger enn trestrøken C, selv om det er mulig å komme noen oktaver lysere med litt trening. 

Barytonsaksofonen er ikke det største og dypeste instrumentet i saksofonfamilien. Det finnes også bass- og kontrabass-saksofoner.

## Eksterne lenker
Noen saksofonkvartetter
* Rashèr saxofonkvartett  
* Concentus saxofonkvartett (norsk)
* Oslo saxofonkvartett (norsk)
* Rollin' Phones saxofonkvartett (svensk)
* Jutlandia saxofonkvartett (dansk)
Łańcut-slottet

**Łańcut-slottet** (polsk *Zamek w Łańcucie*) er en tidligere magnatresidens i Łańcut. Den ble i sin tid regnet som en av de betydeligste aristokratresidenser i hele Europa.  

## Historie

Slottet fikk sin moderne form i første halvdel av det 17. århundre, da det ble kjøpt opp av Lubomirski-familien, og kalles av den grunn ofte for *Lubomirski-slottet i Łańcut*. Slottet ble gjennom senere generasjoner ombygd, enkelte ganger betydelig. Også nye bygninger ble bygd, mens fortifikasjonene rundt slottet ble omgjort til hager. 

I 1774 kom slottet under Storkronemarskalk Stanisław Lubomirski, hvis kone var Izabela Lubomirska av Czartoryski. Etter Stanisławs død overtok hans kone slottet, og etter hennes død gikk slottet over til barnebarna Alfred og Artur Potocki.  I 1830 ble Łańcut omgjort til en ordinasjon med Alfred Potocki som førsteordinat. 

Under andre verdenskrig ble ikke Potockifamilien forfulgt av tyskerne, og slottet huset en Wehrmacht-stab. Før Den røde armés inntreden i 1944, greide Alfred Potocki å flykte vestover med en stor del av slottsinteriøret. Selve slottsbygningen ble ikke skadd under krigen.

Etter krigen ble slottet overtatt av den polske staten og omgjort til et museum. Siden 1961 holdes en velkjent klassisk musikkfestival der.
Bastard (låt)

**Bastard** er en låt laget av bandet Gnom utgitt på deres første og eneste album Mys, i 1998. Gnom bestod av blant annet Janove Ottesen og Geir Zahl fra Kaizers Orchestra, og denne låten regnes som den første Kaizers Orchestra-låten, fordi det er her **Mr. Kaizer** dukker opp for første gang. Låta ble også gitt ut på Kaizers Orchestra EP.
Synkronsvømming under Sommer-OL 1992

**Synkronsvømming under Sommer-OL 1992**. Synkronsvømming var med som olympisk sport for tredje gang OL 1992 i Barcelona. Det ble konkurrert om to olympiske titler, solo og duett begge kun for damer. USA ble beste nasjon med to gullmedaljer. 

I solo-øvelsen for damer hadde en av dommerne gitt 8,7 poeng til Sylvie Fréchette. Feilen ble oppdaget, og Canada la inn flere protester. Dommeren bekreftet at meningen var å gi 9,7 poeng, og dermed rykket Fréchette opp til førsteplass. Det ble bestemt at Kristen Babb-Sprague ikke skulle flyttes ned til andreplass, og det ble delt ut to gullmedaljer i øvelsen. 

## Medaljer

## Resultat
### Solo

### Duett
Janne Fardal Kristoffersen

**Janne Fardal Kristoffersen** (født 8. november 1970 i Lindesnes) er en norsk politiker (H) som fra 2011 til 2019  var ordfører i Lindesnes kommune.

Hun har vært medlem av Lindesnes kommunestyre siden 2003, og var gruppeleder og varaordfører 2003–2011. Hun har også vært kvinnepolitisk leder i Vest-Agder Høyre siden 2006 og 1. vararepresentant til Stortinget fra Vest-Agder siden 2009. Hun var ellers leder i Lindesnes Høyre 2005–2006.

Hun har grunnfag i norsk, engelsk og markedskommunikasjon, og tok senere utdannelse til helsefagarbeider i hjemmesykepleien og videreutdannelse i psykiatri og geriatri. Fardal Kristoffersen har jobbet hjemmesykepleien i hjemkommunen Lindesnes. 

## Priser
* 2008 – Agderrådets likestillingspris på vegne av Lindesnes kommune

## Referanser


## Eksterne lenker
* 
* 
*
Scylla

**Scylla** og **Skylla** er på norsk navn på blant annet:

* Skylla, et sjøuhyre og en prinsesse i gresk mytologi
* Scylla, en krabbeslekt som blant annet omfatter mangrovekrabben, *Scylla serrata*. 
* 155 Scylla, en asteroide
Fredrik Carlsen

**Fredrik Kjernmoen Carlsen** (født 1989) er en norsk fotballtrener og tidligere fotballspiller som er assistenttrener for .. 

Han la opp etter sesongen 2021. 

Han skrev kontrakt med  7. mars 2008 og fikk sin eliteseriedebut 5. juni 2008 mot Hamarkameratene. Carlsen signerte 13. februar 2009 en lånekontrakt med Aalesunds FK. Lånet ble forlenget for 2010 sesongen, fordi klubbene ikke kunne bli enige om en overgangssum. Før 2011-sesongen ble overgangen gjennomført på permanent basis. I sin debut for AaFK 15. mars 2009 mot Tromsø IL scoret han AaFKs mål i en kamp som endte 1-1. 

Carlsen har kamper for Norges U19 og U21-landslag.

## Referanser


## Eksterne lenker
* 
* Carlsen blir AaFK-spiller aafk.no 18/10-2010
Synkronsvømming under Sommer-OL 1996

**Synkronsvømming under Sommer-OL 1996**. Synkronsvømming var med som olympisk gren for fjerde gang OL 1996 i Atlanta. Det ble kun konkurrert i en lagkonkurranse for damer som USA vant.

## Medaljer

## Resultat
### Lagkonkurranse
Oswald Veblen

**Oswald Veblen** (1880–1960) var en amerikansk matematiker, geometiker og topolog. Hans arbeid ble utnyttet i atomfysikken og relativitetsteorien. Han beviste Jordans kurveteori i 1905.

Veblen hadde opphav fra Norge. Han hadde en doktorgrad ved universitetet i Chicago. Han arbeidet mest med geometri. Han ble også æresdoktor ved Universitetet i Oslo.

Han skrev også noen bøker. Blant annet skrev han *Projective geometry* som kom ut i 1910. Han har også skrevet *Foundations of defferential geometry* som kom ut i 1932.

## Utgitte bøker
* Projective geometry med John Wesley Young (Ginn and co.,  1910–1918) 
* Introduction to infinitesimal analysis; functions of one real variable med N. J. Lennes (John Wiley &amp; Sons, 1907)

## Referanser
Synkronsvømming under Sommer-OL 2000

**Synkronsvømming under Sommer-OL 2000**. Synkronsvømming var med som olympisk sport for femte gang under OL 2000 i Sydney. Det ble konkurrert om to olympiske titler, en duett og en lagkonkurranse begge kun for damer. Russland ble beste nasjon med to gullmedaljer.

## Medaljer

## Resultat
### Duett

### Lagkonkurranse
Mark Vedres

**Mark Vedres** (født 13. september 1870 i Uzjhorod, død 13. august 1961 i Budapest) var billedhugger fra Ungvar i Ungarn.

Han studerte en del i Firenze og Paris. Kubismen ble i mellomkrigstiden en viktig del av livet hans, og de fleste skulpturene han lagde etter det var i de fleste tilfeller preget av kubismen på eller annen måte. 

Det mest berømte kunstverket han har lagd er mest sannsynlig *Ungdommens brønn*, som kom ut i 1960.

## Referanser
Synkronsvømming under sommer-OL

**Synkronsvømming under sommer-OL**. Synkronsvømming har stått på det olympiske programmet siden 1984. Det er kun for damer og det konkurreres i en duett- og en lagkonkurranse. Tidligere ble det også arrangert individuelle øvelser; under OL 1984, 1988 og 1992.

## Medaljefordeling

## Øvelser

## Eksterne lenker
* Resultater på Olympedia.org
Morten Rakke

**Morten Rakke** (født 1. februar 1973) er en norsk fotograf fra Larvik.  

Han begynte som fotograf for nyhetsmagasiner og arbeidet i flere år i VG og Østlands-Posten. 

Rakke er Getty Images-representant i Norge. Hans bilder har vært vist i National Geographic, Geo Saison, Business 2.0 Magazine, Women UK blant annet.

Rakke er fotograf og daglig leder Rakke Multimedia AS.

## Eksterne lenker
*
Varg Veum – Bitre blomster

***Varg Veum – Bitre blomster*** er en norsk kriminalfilm fra 2007 i regi av Ulrik Imtiaz Rolfsen. Filmen er den første i filmserien om detektiven Varg Veum. Manuskriptet er skrevet av Thomas Moldestad, som er basert på boken *[[Bitre blomster]]* av den bergenske forfatteren Gunnar Staalesen. Filmen hadde et besøkstall på 109 194 da den gikk på norske kinoer.

## Handling
Handlingen foregår i byen Bergen hvor en jente ved navn Camilla er forsvunnet og Varg Veum blir satt på saken til å finne ut hva som har skjedd.

Når syvårige Camilla, datteren til en fremstående politiker, meldes savnet befinner plutselig privatetterforsker Varg Veum seg uventet midt i sakens kjerne. Det er nemlig ikke bare datteren til politikeren Vibeke Farang som er savnet, også elskeren hennes, Karsten Aslaksen, er som sunket i jorden. Veum engasjeres for å finne den forsvunne elskeren, men blander seg også inn i politiets etterforskning av Camillas forsvinning. Han er sikker på at sakene har en sammenheng.

## Rolleliste
* Trond Espen Seim (Varg Veum)
* Bjørn Floberg (Jacob Hamre)
* Endre Hellestveit (Isachsen)
* Kathrine Fagerland (Anna Keilhaug)
* Per Jansen (Harald Schrøder-Olsen)
* Øyvind Gran (Trygve Schrøder-Olsen)
* Anders Dale (Odin Schrøder-Olsen)
* Trine Wiggen (Vibeke Farang)
* Håvard Bakke (Bård Farang)
* Nicholas Hope (Warren Donaldson)
* Belinda Braza (Kristin)
* Glenn André Kaada (Kim)
* Merete Armand (Ordføreren)
* Gro Ann Uthaug (Odins sekretær)
* Bjørn Sothberg (Politimester Hansen)

## Referanser


## Eksterne lenker
* 
* Bitre Blomster på Filmfront
*
Heart (tidsskrift)

***Heart*** (tidligere ***British Heart Journal***) er et internasjonalt vitenskapelig medisinsk tidsskrift med fagfellevurdering. Tidsskriftet dekker alle områder av kardiologien.

Det ble etablert på 1930-tallet og er den offisielle publikasjonen til British Cardiac Society. Tidsskriftet utgis av BMJ Publishing Group Ltd.

I 1999 ble tidsskriftets nettutgave etablert. I 2014 hadde det en impact factor på 5,595.

## Eksterne lenker
*